tomron87/hebrew-wikipedia-sentences-corpus huggingface dataset:
במהלך המשחק ניתן למצוא דוחות של המודיעין הבריטי שמוסתרים במקומות שונים, וייתנו מידע מקיף על הרקע והעלילה של המשחק.
כמו כן השחקן יכול למצוא כלי נשק נוספים ושדרוגים לכלי נשק, כמו תחמושות מיוחדות, לדוגמה פקעות הרעל בהן משתמשים המלאכים.
דבר שמייחד את המשחק הוא השימוש בטכנולוגיות הדור הבא: המשחק עושה שימוש בחיישני התנועה של בקר ה-SIXAXIS, כך שברגע והשחקן מנער את השלט הדמות יכולה לנער מעליה אויבים נצמדים, תכבה אש על הבגדים, וכדומה.
שימוש נוסף בטכנולוגיית הדור הבא הוא השימוש במעבדים רבי העוצמה של הפלייסטיישן 3 על-מנת לבצע פעולות נוספות ברקע, כגון לחימה של כוחות אחרים במקומות אחרים (לדוגמה רחובות צדדיים, בתים מרוחקים, פיצוצים מרוחקים, ועוד) וחיילים נוספים שעוזרים לדמות במהלך הקרב.
במשחק קיימת אפשרות של משחק רשת, בה השחקן יכול לשחק עם עוד מספר שחקנים ממקומות אחרים.
במשחק הרשת השחקן יכול לשחק יחד עם עד 40 משתתפים המשמשים בתור דמויות שונות (לכל דמות והיתרונות שלה) במפות מיוחדות ובמצבי משחק שונים.
משחק הרשת רץ במהירות של 30 פריימים בשנייה.
מעבר לזה ככללהמשחק אין סובל מבעיות טכניות (לאגים) לרוב אפילו במשחקים של 40 שחקנים בהנחה שהתקשורת של המתמשים תקינה.
שחקן יכול לפתוח קבוצה שמכילה עד כ-200 שחקנים אחרים, ולדבר אל שאר חברי הקבוצות בעזרת סט אוזניות-מיקרופון בחיבור USB או Bluetooth.
אפשרות משחק הרשת קיבלה ביקורות חמות ואפילו יש האומרים שהאפשרות הזו מתעלה על אפשרות הקמפיין לשחקן יחיד.
במשחק הרשת ניתן לשחק במספר רב של מפות שונות, כולן מבוססות על מקומות בבריטניה, וחלקן אפילו מקומות בהן השחקן "מבקר" בקמפיין לשחקן יחיד (כמו גרימסבי, נוטינגהאם, מנצ'סטר וסאמרסט).
לכל מפה מספר גדלים שונים שנקבעים לפי מספר השחקנים:8, 16, 24, 32, 40.
במשחק הרשת ישנם מספר מצבי משחק, כשחלקם מיועדים לשחקן יחיד וחלקם לקבוצות.
בין מצבי המשחק הבולטים ניתן למנות את המצבים הבאים:
Deathmatch : כולם נלחמים נגד כולם,
Team Deathmatch : קבוצה אחת נלחמת נגד קבוצה אחרת
Meltdown : כל קבוצה צריכה להשמיד את הכור הגרעיני של הקבוצה היריבה,
Capture the Flag : שתי קבוצות למעשה משחקות "הדגל",
Conversion: כולם נלחמים בכולם עד השורד האחרון.
סרג'נט נייתן הייל הוא דמות השחקן והדמות הראשית של המשחק.
נייתן הוא שקט וכמעט אף פעם לא מדבר.
נייתן נשלך בכוח התנגדות אמריקאי לשחרור בריטניה.
כל החיילים נתקפים בווירוס הכימרה, אבל הייל הוא היחיד ששרד וממשיך במשימתו לשחרר את בריטניה.
הייל מועבר אל גרימסבי שם הוא מציל את רייצ'ל פארקר.
הייל פוגש גם את סטפן קארטרייט, חייל קומנדו בריטי ואת מיטשל, מפקד פלוגה בריטית.
הייל מגלה ממשיך במשימתו עד ללונדון שם הוא וקארטרייט נכנסים למגדל כימרה ראשי אך לבסוף הייל נכנס לבד.
המגדל מתפוצץ ומחשיבים את הייל כנהרג בפועל.
לבסוף מתגלה שהיל שרד והולך פצוע ועייף בשלג.
מסוק מלא בחיילי "בלק אופס", שאוספים אותו למסוק.
בתור דמות השחקן הייל מסוגל להשתמש כמעט בכל נשק במשחק אך נשקו הראשי כנראה רובה פולסום M5A2 קרבין.
קפטן רייצ'ל פארקר היא ביתו של גנרל בצבא הבריטי והקריינית במשחק.
לאחר מכן היא והייל מעבירים את "הנשק הסודי", שמתגלה להיות כימרה שנקרא "המלאך", והייל הורג אותו.
ריצ'ל מכירה להייל את סטפן קארטראייט שמסייע לו בכמה קרבות.
היא מסבירה לשחקן לפעמים את עיקרון המשחק, השלבים והאויבים.
בשלב האחרון רייצ'ל מנסה להציל את הייל מהמגדל בלונדון אבל המגדל מתפוצץ, למרות זאת היא חושבת שהייל שרד ושהיא שמעה אותו.
הנשק הראשי שלה הוא רובה הMk6 קרבין.
לוטטנט סטפן קארטרייט הוא חייל בכיר בקומנדו הבריטי, ומכונה "חייל הקומנדו הבריטי הטוב ביותר".
בהתחלה הוא לא סומך על הייל ומכנה אותו ,"יאנקי" אבל הם בהמשך הם מתיידדים.
קארטרייט מסייע להייל ברוב הקרבות.
הוא נפצע קשה בלונדון, אך נותר בחיים.
לקארטרייט יש בת בשם אנג'לה, עלייה הוא נחוש להגן.
הנשק הראשי שלו הוא רובה צלפים פארעיי L23, אך הוא גם משתמש ברובה Mk6 קרבין.
קפטן מיטשל הוא חייל בצבא הבריטי שמפקד על חוליית התנגדות.
מיטשל הוא חבר טוב מאוד של סטפן קארטרייט.
מיטשל מופיע ועוזר להייל במספר קרבות, עד שהוא נפצע קל.
מיטשל מובל לבית החולים קרבי ושורד.
הנשק הראשי שלו הוא רובה הMk6 קרבין.
חיילי כוחות המלחמה של הכימרה הם האויבים שבדרך-כלל הייל נתקל בהם מתחילת המשחק ועד סופו.
החיילים מתחלקים למספר קבוצות, כשלכל קבוצה יש מראה וכלי נשק ייחודיים משלה.
לדוגמה, קבוצה אחת שמכונה "בני הכלאיים" מאופיינת במראה של חוטים אדומים וארוכים על הגב בנוסף למתקן זוהר, ובנשק מתקדם בעל שלושה קנים.
לעומתם קבוצה שמכונה "ניבים קשים" מאופיינת במראה של צבע עור כהה, חליפת ברזל, שני מתקנים גדולים וזוהרים על הגב, ובעלי האוגר.
להלן מספר קבוצות בהן הייל נתקל:
יש להם 6 עיניים גוף כמעט אנושי, שיניים גדולות ומחזיקים נשק שנקרא בולסיי.
ראש פלדה- היברידים שראשם הוא חצי מכני ובעלי מתקן יותר גדול על הגב.
הם מחזיקים רובים שנקראים אאוגר.
סליפסקאלים- היברידים מחוזקים בעלי 2–4 זרועות על פניהם, 2 עיניים ומתקן בעל עמודים ארוכים יחסית.
הסליפסקאלים הם ההיברידים הכי מהירים.
ניבים קשים- קבוצת היברידים בעלי חליפת מתכת, 10-12 עיניים וכלי נשק מתקדמים.
היברידים מתקדמים-קבוצה מחוזקת של ההיברידים: בעלי חליפות, כלי נשק, חוכמה וכוחות מתקדמים משאר הכימרות.
יצורים קטנים בעלי שלוש עיניים, ארבע רגליים וזנב מקופל כלפי מעלה.
הזוחלים הם האויבים המהירים ביותר במשחק.
הזוחלים תמיד מסתובבים בלהקות של 4–8 זוחלים בממוצע.
יוצא דופן הוא הקרב של קתדרלת מנצ'סטר בו נמצאים הרבה יותר זוחלים.
הזוחלים מופיעים מהשלב של מפקדת ההתנגדות בו הייל פוגש את המלאך ועד סוף המשחק.
הג'ק האפור הוא סוג כימרה נדיר בעל גוף ארוך במיוחד.
הג'ק האפור עירום לחלוטין חוץ ממתקן קטן יחסית על הגב.
הוא חסר נשק טכנולוגי, ולכן הוא תופס את היריב עם ידיו הארוכות.
הג'ק האפור הוא האויב האיטי ביותר במשחק.
הג'ק האפור מופיע לראשונה במפקדת ההתנגדות ונמצא עד סוף המשחק.
המניאל הוא יצור הדומה לג'ק האפור, אך בנוסף יש לו יכולת לקפוץ לגבהים ומרחקים ארוכים.
הוא מופיע לראשונה בגרימסבי עד סוף המשחק.
לעומת שאר הכימרות יש למניאל מראה יותר אנושי.
הטיטאן הוא יצורי ענק ושרירי.
בידו הוא מחזיק מכשיר טכנולוגי לא ידוע.
הטיטאן הוא יצור די איטי אבל הוא בין היצורים החזקים ביותר במשחק.
הוא מסוגל לתקוף באמצעות אש.
ברגע שהוא מובס הוא מתפוצץ.
הטיטאן מופיע לראשונה בנוטינגהאם עד לשלב בלונדון.
המיילל הוא חיה מהלכת על ארבע רגליים בעלת צבע עור כתמתם, שיניים ארוכות וחדות ושתי קרניים קטנות היוצאות מאזור הפה.זהו יצור מהיר וזריז, שפוגע ביריב על ידי ריצה והתנגשות.
המיילל מופיע אך-ורק באזור מנצ'סטר.
מייצר האלמנה היא יצור ענק דומה במראהו למלאך (ראש ממנו יוצאים ארבע רגליים).
הוא בעל פה גדול ולפעמים עם מעט שיניים באזור השפה.
למייצר מספר יכולות מיוחדות כגון התקפה בעזרת הציפורניים החדות של הרגליים ויריקת פקעות רעל (בהן השחקן יכול להשתמש במהלך המשחק).
המייצר מופיע לראשונה באזור בריסטול עד לסוף המשחק.
יש לו התקפות הדומות לנשק המתפרץ (ראה נשק)
המלאכים\אנג'לים הם כימרות עוצמתיות שמפקדים על צבא הכימרות.
הם היצורים החזקים ביותר במשחק.
מלאך אחד נתפס על ידי הצבא הבריטי.
הייל "פוגש" את המלאך, שמנסה להשתלט על הייל, אך הייל חוסם והורג את המלאך.
המלאכים מסוגלים לשחרר חצי רעל מגופם וגם גזים רעילים.
הוא מופיע לראשונה במפקדת ההתנגדות.
הצייד הוא רובוט ענק בעל יכולת התקפה נגד מטוסים ובעל רובים עוצמתיים מאוד.
הצייד מוזכר כאחת הבעיות העיקריות של כוחות ההתנגדות במלחמה נגד הכימרה באזור המגדל ובאזור לונדון (מוזכר שמלחמה נגדם הייתה נחשבת כמו התאבדות).
מסיבה לא ידועה סגן קרטרויט יודע היטב כיצד לתפעל את הציידים ואפילו נלחם בעזרתם נגד הכימרה.
הציידים זריזים וחזקים מאוד (אחד מהם כמעט חיסל את הייל) אבל בעלי הגנה ירודה כל-כך עד שמספיק לתקוף אותם בעזרת יריית תותח בודדת או מקלע על-מנת להביס אותם.
הציידים הופיעו לראשונה באזור בריסטול עד לאזור לונדון.
המשחק היה למשחק הבלעדי לפלייסטיישן 3 שהצליח להימכר במיליון עותקים ולאחר סיום המחלוקת על הקתדרלה בנמנצ'סטר היה למשחק הבלעדי לפלייסטיישן 3 הנמכר ביותר (נכון לאוקטובר 2008).
בנוסף לכך Resistance נבחר יחד עם עוד 6 משחקים אחרים לקבלת פרסי האקדמיה הבריטית למשחקי וידאו, המבוססים על מכירות ואהדה ציבורית.
ביוני 2007 תבעה הכנסייה הבריטית את חברת סוני על שימוש בקתדרלת מנצ'סטר ללא הסכמה ועל עידוד אלימות בתוך הכנסייה.
הכנסייה ביקשה מסוני התנצלות וסיוע פיננסי להקטנת מקרי השוד המזוינים באזור, בשל העובדה שבנוסף לקרבות בכנסייה השחקן נלחם באזור הקרובים לה.
לאחר מאבק משפטי ארוך הכנסייה החליטה לוותר לסוני בטענה ש"סוני למדה את הלקחים שלה".
יש האומרים שהסיבה לוויתור היא מאחר שמאז התביעה מספר המבקרים בכנסייה גדל.
עלילת המשחק מתרחשת שנתיים אחרי עלילת המשחק הראשון.
במשחק זה הייל הוא חבר בקבוצת הסנטיאלים (נשאי ווירוס הכימרה, שלא הפכו לכימרות, דבר הנותן להם יכולות מיוחדות).
במשחק הייל צריך לחסל מלאך גדול וחזק בשם "דדאלוס"- לשעבר טוראי ג'ורדן אדם שפרד, שהיה אף הוא חלק מהניסוי בו הייל לקח חלק.
בסוף המשחק הייל נורה בראשו משום שהפך לכימרה.
משחק ספין אוף של הסדרה שמתרחש בין שני המשחקים הראשיים ומסביר מה קרה בין שני המשחקים ולמה חלק גדול מסוגי הכימרה "נעלמו" ויש זנים חדשים.
גיבור המשחק נקרא ג'יימס "ג'ימי" גרייסון, סגן של צי המרינות הבריטי שרוצה לנקום בכימרות על כך שהפכו את אחיו לכימרה ואז ג'יימס נאלץ לירות למוות בג'וני אחיו.
אחרי זה ג'יימס מתחיל לחסל מגדלי כימרות עד שנתפס על ידי קארטרייט, אבל מצורף ליחידת ההתנגדות האירופית "המאקיס".
לעומת קודמיו משחק זה הוא משחק יריות בגוף שלישי.
Requiem - Mezzo Forte הוא אלבום מטאל סימפוני/מטאל גותי/דום מטאל של להקת הדום הגותי Virgin Black מאדלייד, אוסטרליה.
האלבום הוא חלק מטרילוגיית הרקוויאם של הלהקה, שכוללת את האלבומים Requiem - Pianissimo הקלאסי באופיו ואת Requiem – Fortissimo הנוטה יותר לדום-דת'.
האלבום Requiem - Mezzo Forte מהווה שילוב בין שני הסגנונות, ומכיל ריפי גיטרות כבדים ואיטיים לצד מוזיקה קלאסית, שאותה מבצעת התזמורת הסימפונית של אדלייד, ולצד שירה אופראית ומקהלה.
שירי הלהקה באלבום מושרים באנגלית ולטינית ועוסקים במוות ושכול.
האלבום זכה לביקורות טובות במגזיני מוזיקה ומטאל כגון Allmusic ומטאל האמר.
"Rest Eternal" – 2:29בונוסים (במהדורה המיוחדת של הדיסק):
רואן לונדון Rowan London – קלידים, שירה גברית - טנור
סמנתה אסקרב Samantha Escarb – גיטרה, צ'לו
גריי - Grayh – גיטרה בס
דינו ציאלו Dino Cielo – תופים
התזמורת הסימפונית של אדלייד, מנצח: ברוס סטוארט Bruce Stewart
סוזן ג'ונסון Susan Johnson - שירה נשית, סופרנו
המקהלה של אקדמת סטמפורד, אדלייד
מקהלת המוות: דני בלייק, סימון דראנט, דאמון גוד, טרוי מוני, גריי, רואן לונדון
"Residues and duality" (שאריות ודואליות) הוא שמו של ספר שכתב (Robin Hartshorne) ב-1966 בהסתמך על עבודותיו של המתמטיקאי אלכסנדר גרותנדיק.
הספר, שהוא אחד מאבני היסוד של הגאומטריה האלגברית המודרנית, עוסק בהוכחה של דואליות גרותנדיק.
הדואליות, אשר היא הכללה מרחיקת לכת של משפט רימן-רוך, מוכחת עבור העתקות נאותות בין סכמות נתריות מממד קרול סופי.
הספר משתמש בשפה של קטגוריות נגזרות, מושג שלמעשה פותח על מנת לאפשר את הוכחת משפט הדואליות.
אחד הקשיים העיקריים בהוכחת משפט הדואליות הוא העובדה שהקטגוריה הנגזרת אינה אובייקט מקומי, ולפיכך קשה להדביק אובייקטים מקומיים בה.
כדי להתגבר על כך, מציג גרותנדיק את המושג של קומפלקס שאריות (Residual complex) אשר מורכב מאובייקטים אינג'קטיביים, ולפיכך ניתן להרימו לקטגורית הקומפלקסים.
דואליות עבור מורפיזמים פרויקטיבים - Duality for projective schemes
קוהומולוגיה מקומית - Local cohomology
קומפלקסים דואליזנטים ודואליות מקומית - Dualizing complexes and local duality
בנוסף, מכיל הספר נספח (בצרפתית) מאת פייר דלין שכותרתו
Respect הוא שיר משנת 1965 של אוטיס רדינג.
בשנת 1967 הפך השיר ללהיט בביצועה של הזמרת אריתה פרנקלין בחברת התקליטים אטלנטיק רקורדס (השיר הוקלט באולפני FAME).
מנגינת השיר בשני ביצועיו הראשונים שונה באופן משמעותי ואף שהוכנסו במילות השיר רק שינויים קטנים, גוון הסיפור המסופר בו השתנה.
השיר בגרסתו של אוטיס רדינג היא תחינה של אדם נואש, אשר ייתן לאהובתו כל שתבקש אם תכבדו כאשר הוא שב לביתו.
לעומת זאת, שירה של פרנקלין הוא בבחינת הצהרה של אישה חזקה ומלאת ביטחון, אשר לה כל אשר בן זוגה רוצה.
היא מעולם לא הזיקה לו, ותובעת "כבוד".
משיצא לאור השיר בביצועה של פרנקלין, הוא הפך לנקודת ציון לתנועה הפמיניסטית.
השיר זכה להערכה רבה מצידם של מבקרי מוזיקה ודורג כאחד השירים הטובים בסוגת הרית'ם אנד בלוז ואחד השירים הגדולים בכל הזמנים.
בשנת 1968 זכה השיר בביצועה של פרנקלין בשני פרסי גראמי בקטגוריות "הקלטת הרית'ם אנד בלוז הטובה" ו"ביצוע קולי נשי לשיר רית'ם אנד בלוז".
בשנת 1987 הוכנס השיר להיכל התהילה של פרסי גראמי.
בשנת 2002 הוסיפה ספריית הקונגרס את הקלטת השיר בביצועה של פרנקלין לרישום הלאומי להקלטות האמריקאי, כאות הוקרה לזמרת.
השיר מופיע במקום החמישי ברשימת 500 השירים הגדולים בכל הזמנים שערך המגזין "רולינג סטון" בשנת 2004, במקום הראשון ברשימה מעודכנת שערך המגזין בשנת 2021, ובמקום הרביעי ברשימת "שירי המאה" בסקר שנערך בארצות הברית בשנת 2001 בין נבחרי ציבור ואנשי תעשיית המוזיקה.
ארגוןרשימהמיקוםמקורבילבורד500 שירי הפופ הטובים ביותר בכל הזמנים21
Resource Access Control Facility ובראשי תיבות RACF, הוא מוצר תוכנה של חברת IBM לאבטחת מידע במחשבי מיינפריים.
המוצר פועל על מערכות ההפעלה z/OS ו-z/VM.
המוצר RACF קיים משנת 1976. התפיסה היסודית שלו היא הגדרת משאבי מחשב ומשאבי מחשב לוגיים והגדרת משתמשים המורשים לגשת אליהם.
המאפיינים העיקריים של RACF הם:
authentication - זיהוי משתמש לפי קוד משתמש וסיסמה
זיהוי וסיווג משאבי מערכת והגנה עליהם באמצעות מנגנוני הרשאות
authorization - גישה למשאבים מתאפשרת על פי ההגדרות במנגנון ההרשאות.
גישה של משתמש למשאב עשויה להיות מוגבלת, מוגבלת לקריאה בלבד מאפשרת לו שינוי תוכן המשאב או מאפשרת לו הפעלת משאב כגון: תוכנית מחשב.
הגדרת קבוצות של משתמשים בעלי הרשאות זהות
הוספת משאבים חדשים, שהארגון מגדיר והכלת מנגנוני הרשאות ודווח עליהם.
ממשק לבסיס הנתונים DB2 המאפשר ניהול הרשאות לבסיס נתונים באמצעות מנגנון ההרשאות של מערכת ההפעלה ב RACF.
המוצר התפתח והמהדורות העדכניות שלו תומכות גם במאפיינים הבאים:
שני המוצרים המתחרים העיקריים של RACF הם Top Secret ו-ACF2. שניהם מוצרים של חברת CA.
Reprise: 1990-1999 הוא אלבום מוזיקה אלקטרונית מאת האמן ואנגליס.
Reprise קיבל את התוספת לשמו: 1990-1999, מכיוון שהאלבום הוא בעצם אוסף של מוזיקה מאלבומים שיצאו משנת 1990 עד שנת 1999, ומכך קיבל את שמו: Reprise: 1990-1999
רצועות 1,2 ו-8 מן האלבום Oceanic, רצועות 6 ו-17 נלקחו מן האלבום Voices, רצועה 16 נאספה מהאלבום The City, רצועה 13 מן הסרט בלייד ראנר ורצועות 9, 10 ו-14 לוקטו מEl Greco.
רצועה אחת: Psalmus Ode, לא פורסמה בעבר על ידי ואנגליס.
Requiem (בעברית: הרקוויאם) הוא השיר שיצג את צרפת באירוויזיון 2017 שהתקיים בקייב, אוקראינה.
השיר בוצע על ידי אלמה.
השיר שנבחר בבחירה פנימית של רשות השידור הצרפתית, נכתב והולחן על ידי נאזים חאלד שכתב והלחין גם את השיר שנשלח לתחרות על ידי צרפת שנה קודם לכן.
השיר הוגרל להיות מבוצע כ-26 והאחרון בסדר ההופעות של מופע הגמר, שנערך ב-13 במאי.
השיר בביצועה של אלמה סיים את התחרות במקום ה-12 מתוך 26 מדינות שהשתתפו בגמר.
Reputation (מעוצב באותיות קטנות; בעברית: מוֹנֵיטִין או תדמית) הוא אלבום האולפן השישי של הזמרת-יוצרת האמריקאית טיילור סוויפט.
האלבום יצא ב-10 בנובמבר 2017, על ידי חברת התקליטים ביג משין רקורדס.
האלבום הופק על ידי מקס מרטין, ג'ק אנטונוף, שלבאק וסוויפט עצמה, ששימשה גם כמפיקה בפועל.
האלבום כבש את פסגת מצעדי האלבומים של אוסטרליה, אוסטריה, בלגיה, קנדה, אירלנד, הולנד, ניו זילנד, נורווגיה, סקוטלנד, שווייץ, בריטניה, וארצות הברית.
לפי מערכת חישוב המכירות של ניסלן, מכר האלבום 1.216 מיליון עותקים בארצות הברית במהלך השבוע הראשון לצאתו, והפך לאלבום הנמכר ביותר במדינה לשנת 2017. ברחבי העולם מכר האלבום 2 מיליון עותקים בשבוע הראשון שלו.
יציאת האלבום לוותה בסיבוב ההופעות החמישי של טיילור סוויפט, "Reputation Stadium Tour".
ב-31 בדצמבר 2018 יצא סרט בשם "טיילור סוויפט בהופעה: Reputation".
ב-30 במאי 2025, פורסם שסוויפט קנתה בחזרה את הזכויות על 6 האלבומים הראשונים שלה.
ב-18 באוגוסט 2017, מחקה סוויפט את הפוסטים שלה מכל הרשתות החברתיות, כולל אתר האינטרנט שלה, מה שעורר ספקולציות בתקשורת על מוזיקה חדשה.
מספר ימים לאחר מכן, היא העלתה סדרת סרטונים של נחשים, שנוצרו על ידי מחשב לרשתות החברתיות, שמשכו תשומת לב עיתונאית רחבה.
שמתייחסים לסכסוכים מתוקשרים שהיו לה עם קניה וסט, קייטי פרי, קלווין האריס וקים קרדשיאן בשנה החולפת, ובפרט בהשראת המחלוקת עם קרדשיאן שהופיעו באופן בולט במסע הפרסום של האלבום.
ב-23 באוגוסט הודיעה סוויפט בחשבון האינסטגרם שלה על האלבום וחשפה את עטיפת האלבום ותאריך יציאתו.
צולם על ידי מרט ומרקוס, העטיפה היא תצלום בשחור-לבן של סוויפט חסרת הבעה בשיער חלק לאחור, סווטשירט אפור משוחרר עם תפר זיג-זג בכתף ימין ושרשרת קולר.
שמה מודפס מספר פעמים על צד אחד של פניה, בגופן הדומה לזה שמשתמשים בו בעיתונים.
כלי תקשורת פירשו את העיצוב כלעג לבדיקת התקשורת.
העטיפה שימשה השראה לממים אינטרנטיים רבים ונרשמה בין עטיפות האלבומים הגרועים ביותר של 2017 על ידי מגזין בילבורד ו-Exclaim!.
האחרון דחו אותו כ"אריזה לניחוח של סלבריטאים מתוק וחולני בהנחה גדולה שתמצא על המדף האחורי בשופרס דראג מארט.
באפריל 2024, מגזין בילבורד דירג את עטיפות האלבום הטובים ביותר של טיילור סוויפט ומיקם את עטיפת האלבום Reputation במקום הראשון.
זמן קצר לאחר יציאת הסינגל, UPS הכריזה על שותפות עם סוופיט, שכללה משאיות ממותגות Reputation ותחרויות עטורי פרסים לקידום האלבום ברחבי ערים בארצות הברית.
קשרי חברות אחרים היו טיקטמאסטר שהיו שותפים לסיבוב הופעות; AT&T שותפים לסדרת מאחורי הקלעים המתעדת את יצירת Reputation; וטארגט אשר הוציאו שתי מהדורות אלבומי דלוקס, שכל אחת מהן כוללת מגזין בלעדי עם שירה, ציורים, מילים בכתב יד וצילום מאחורי הקלעים.
לפני יציאת האלבום, הרצועות "Gorgeous" ו-"Call It What You Want" שוחררו להורדה והזרמה כסינגלים לקידום מכירות, והרצועה "New Year's Day" הופיעה בבכורה במהלך שידור פרק של סקנדל של רשת ABC.
Reputation שוחרר בטריטוריות שונות בפורמטים דיגיטליים ופיזיים ב-10 בנובמבר 2017, על ידי ביג משין רקורדס.
למרות שספקית הסטרימינג ספוטיפיי קידמה בתחילה את Reputation ברשימות ההשמעה ובשלטי החוצות המסחריים שלה, סוויפט וביג מאשין שמרו על האלבום מחוץ לפלטפורמות הסטרימינג עד 1 בדצמבר.
במהלך סוף 2017 ותחילת 2018 שוחררו שורה של סינגלים לקידום האלבום: "End Game" שוחרר לרדיו הצרפתי על ידי מרקורי רקורדס ב-14 בנובמבר, "New Year's Day" שוחרר אל הרדיו הקאנטרי בארצות הברית ב-27 בנובמבר, ו-"Delicate" שוחרר לרדיו הפופ האמריקאי ב-12 במרץ.
האחרון שבהם היה סינגל הרדיו המצליח ביותר של האלבום, שהגיע לראש המצעד בשלושה מצעדי בילבורד: שירי פופ, שירי פופ למבוגרים ומצעד השירים העכשוויים למבוגרים.
סוויפט החלה להקליט מחדש את ששת אלבומי האולפן הראשונים שלה, כולל Reputation, בנובמבר 2020. החלטה זו באה בעקבות מחלוקת משנת 2019 בין סוויפט למנהל הכישרונות סקוטר ברון, שרכש את חברת התקליטים ביג משין רקורדס ואת המאסטרים של האלבומים של סוויפט.
הקלטתם מחדש תאפשר לה לקבל זכויות רישוי מלאות של שיריה לשימוש מסחרי.
ב-30 במאי 2025, הסכסוך הסתיים בכך שסוויפט רכשה את המאסטרים של האלבומים האלה; הגרסה שהוקלטה מחדש של Reputation לא הושלמה נכון לשלב זה.
למרות שסוויפט קידמה באופן פעיל אלבומים עם ראיונות נרחבים לעיתונות והופעות בטלוויזיה, היא סירבה לקמפיין כזה למען Reputation.
במקום זאת היא קיימה מפגשי האזנה סודיים בלעדיים לאלבום חודש אחד לפני הוצאתו, למעריצים שנבחרו מהמדיה החברתית בעצמה, ואירחה אותם בבתיה ברוד איילנד, לוס אנג'לס, לונדון ונאשוויל.
ב־7 בנובמבר, העלתה הזמרת לערוץ היוטיוב האישי שלה סרטון הנושא את השם "The Reputation Secret Sessions" (תרגום חופשי: "מוניטין" המושבים הסודיים) בו מוצגים קטעים מהמפגשים.
המפגשים הסודיים נשמרו ל-500 מעריצים בסך הכל; צילומים מאחורי הקלעים שוחררו בתוכנית הטלוויזיה "בוקר טוב אמריקה" ב-7 בנובמבר 2017. היא הופיעה על השער של ווג הבריטי, עבורו היא מינתה צלמים משלה ופרסמה שיר בכתב עצמי במקום לתת ראיון.
בראיון עם זיין לאו עבור אפל מיוזיק במאי 2019, סוויפט אמרה שהיא דחתה ראיונות כי היא לא הרגישה צורך להסביר את האלבום והשתמשה במוזיקה כאמצעי היחיד להעברת מחשבותיה ורגשותיה.
על הסגנון של הכותרת כולה באותיות קטנות, היא אמרה שזה בגלל שהאלבום "לא היה מסחרי בצורה בלתי מתנצלת" - שהוא "לקח את רוב הסברים, ובכל זאת זה האלבום [היא] לא דיברה עליו".
בשבוע השחרור הראשון של Reputation הופיעה סוויפט בתוכנית המערכונים אמריקאית סאטרדיי נייט לייב ("" ו-"Call It What You Want") ובתוכנית הלילה בכיכובו של ג'ימי פאלון ("New Year's Day").
היא יצאה לסיבוב ההופעות "Reputation Stadium Tour", שהחל ב-8 במאי 2018, בגלנדייל, אריזונה והציגה מופעי חימום של צ'ארלי XCX וקמילה קביו.
הסביבה החזותית והבימתית של הסיור שילבה דימויים בולטים של נחשים.
הסיבוב הקיף 53 מופעים על פני ארבע יבשות והסתיים ב-21 בנובמבר 2018 בטוקיו, יפן.
הרצועה "Getaway Car" שוחררה כסינגל בלעדי לאוסטרליה כדי לתמוך בחלק האוקיאני של סיבוב ההופעות Reputation באוקטובר ובנובמבר.
עם 38 ההופעות שלה בצפון אמריקה, ועם הכנסות של 266.1 מיליון דולר, היא עקפה את ה-70 המופעים של הרולינג סטונז בארצות הברית בסיבוב ההופעות שלהם ב-A Bigger Bang (245 מיליון דולר; 2005–2007) והפכה לסיבוב ההופעות הרווחי ביותר בכל הזמנים בצפון אמריקה.
ההופעה השנייה באצטדיון AT&T בארלינגטון, טקסס, הוקלטה ושוחררה בנטפליקס בלעדית תחת השם "טיילור סוויפט בהופעה: Reputation" ב-31 בדצמבר 2018.
קיימת גרסה נוספת עם אותו התוכן במינונים שונים.
החבילה כוללת את המגזין ואת האלבום.
ב-25 באוגוסט 2017, יצא השיר "Look What You Made Me Do" כסינגל הראשון מתוך האלבום.
השיר זכה להכי הרבה הזרמות בספוטיפיי ביממה, וטיילור סוויפט הפכה לזמרת שהגיעה למקום הראשון באייטונס באמריקה בזמן הקצר ביותר, ותוך שבוע הגיע למקום הראשון במצעד הבילבורד הוט 100.
ב-27 באוגוסט 2017 הוצג הקליפ הרשמי של השיר, שעוסק בסכסוכים מתוקשרים של טיילור עם קניה וסט וקייטי פרי, בבכורה עולמית בטקס פרסי ה-VMA של MTV, בנוכחותם.
הקליפ נצפה על ידי 43.2 מיליון צפיות ביוטיוב בתוך 24 השעות הראשונות משחרורו, ושבר את שיא ה-27.7 מיליון צפיות של אדל עם השיר "Hello" ב-2015.
ב-3 בספטמבר 2017 פרסמה סוויפט את השיר "" בתור סינגל שיווקי.
ולאור הצלחתו בארצות הברית השיר הופץ כסינגל רשמי ב-24 באוקטובר 2017.
ב-19 באוקטובר 2017 פרסמה סוויפט את השיר "Gorgeous" בתור הסינגל השיווקי הראשון מתוך האלבום.
ב-3 בנובמבר 2017 פרסמה סוויפט את השיר "Call It What You Want" בתור הסינגל השיווקי השני מתוך האלבום.
ב-14 בנובמבר 2017 יצא השיר "End Game" בתור הסינגל השלישי מתוך האלבום, ב-12 בינואר 2017 העלתה סוויפט לערוץ היוטיוב הרשמי שלה קליפ רשמי לשיר.
ב-27 בנובמבר 2017 יצא השיר "New Year's Day" בתור הסינגל הרביעי מתוך האלבום.
ב-12 במרץ 2018 יצא השיר "Delicate" כסינגל החמישי מתוך האלבום.
ב-7 בספטמבר 2018 יצא השיר "Getaway Car", כסינגל השיווקי השלישי מתוך האלבום באוסטרליה וניו זילנד בלבד.
"Look What You Made Me Do" מכיל חלק מהשיר "I'm Too Sexy" משנת 1991, של הלהקה רייט סייד פרד.
+ תאריכי יציאות לאור ופורמטים עבור Reputationאזורתאריך יציאהפורמטגרסהחברת תקליטיםמקורכלל העולם10 בנובמבר 2017תקליטור • הורדה דיגיטליתסטנדרטיתביג משיןיפןתקליטור + DVDדלוקסיוניברסלברזיל24 בנובמבר 2017תקליטורסטנדרטיתכלל העולם1 בדצמבר 2017הזרמת מוזיקהביג משיןארצות הברית15 בדצמבר 2017תקליט29 בדצמבר 2017קלטת שמעכלל העולם9 במרץ 2018הורדה דיגיטליתקריוקיארצות הברית18 במאי 2018CD+G • די וי די
Restless (בעברית - חסר מנוחה) הוא אלבום האולפן השלישי של הראפר אקזיביט.
האלבום, המצליח ביותר של אקזיביט מסחרית, מכר כמיליון עותקים והוכרז כאלבום פלטינום על ידי איגוד תעשיית ההקלטות האמריקאי.
האלבום גם קיבל ביקורות חיוביות - באתר מטקריטיק אשר מאגד ציוני מבקרים לציון משותף, לאלבום ציון 75 מתוך 100.
+ מיקום שנתי של Restless בשנת 2001 מצעד (2001) מיקום אלבומים בקנדה (Nielsen SoundScan) 150 אלבומי R&B בקנדה 34 אלבומי ראפ בקנדה 17 מצעד האלבומים של בריטניה (OCC) 189 מצעד בילבורד 200 (ארצות הברית) 77 מצעד בילבורד – אלבומי R&B/היפ הופ 36
+ מיקום שנתי של Restless בשנת 2002 מצעד (2002) מיקום אלבומי R&B בקנדה 157 אלבומי ראפ בקנדה 80
Rerum novarum (השם שניתן לה מן האינציפיט, שבתרגום מלטינית פירושו "של הדברים החדשים") היא אנציקליקה שנופקה על ידי האפיפיור לאו השלושה-עשר ב-15 במאי 1891; היא פורסמה כמכתב פתוח לכמורה הגבוהה של הכנסייה הקתולית ועסקה בתנאי החיים של מעמד העובדים בזמנו.
Rerum novarum נחשבת לטקסט מכונן במשנה החברתית הקתולית המודרנית ; רוב העמדות המבוטאות בה זכו להרחבה ולהשלמה באנציקליקות מאוחרות יותר, במיוחד ב-Quadragesimo anno של פיוס האחד עשר (1931), Mater et magistra של יוחנן העשרים ושלושה (1961) ו-Centesimus annus של יוחנן פאולוס השני (1991).
מחבר האנציקליקה ומקורות ההשפעה עליו
הטיוטה והגרסה הראשונה של Rerum novarum נכתבו על ידי תומאסו מריה זיליארה , שהיה חשמן ופרופסור בדימוס (בשנים 1870–1879) במכללת תומאס הקדוש (לימים, האוניברסיטה האפיפיורית של תומאס אקווינס הקדוש ; משנת 1879 כיהן כנשיא משותף של האקדמיה האפיפיורית של תומאס אקווינס הקדוש , שנוסדה באותה שנה.
בתור סכולסטיקן, זיליארה התנגד לתנועה המסורתית בת-זמנו בכנסייה הקתולית.
(המסורתיים קידמו את התפיסה, שכל האמיתות נגלו לאנושות במעמדים של התגלות האל ומועברות מאז מדור לדור – בלי שלתבונה האנושית יהיה תפקיד בהגעה אליהן).
תוכנה של Rerum novarum הושפע מרעיונותיהם החברתיים של הבישוף הגרמני (הבישוף של מיינץ) וילהלם פון קטלר והחשמן האנגלי הנרי אדוארד מנינג .
פון קטלר תמך בזכותם של העובדים להתאגד ובהקמת מפעלים קואופרטיביים בניהולם של פועלים; הוא אף התכתב עם המנהיג הסוציאליסט הגרמני-יהודי פרדיננד לסל, שחלק איתו את רעיון הקואופרציה היצרנית.
מנינג, ששאף אף הוא לקידום הצדק החברתי, החל להשפיע על עיצוב הדוקטרינה החברתית המודרנית של הכנסייה הקתולית עוד בימי כהונתו של פיוס התשיעי כאפיפיור; החשמן היה מקורב אישית למנהיג הכנסייה.
ב-1889, שנתיים לפני פרסומה של Rerum novarum, מנינג תיווך בין פועלי נמל לונדון השובתים למעסיקיהם; הוא סייע לפועלים להעלות את שכרם והעניק הכשר ציבורי להתאגדותם, שהיוותה ציון דרך בהתארגנותם של עובדים בלתי-מקצועיים להגנה על זכויותיהם.
ב-Rerum novarum האפיפיור חזר על העמדה הכנסייתית המסורתית בנוגע לצידוק הקניין הפרטי, חובותיהם של בעלי הרכוש כלפי החברה והיחסים הראויים בין המעסיקים לעובדים; יחד עם זאת, הוא הסביר בפירוט, כיצד יש לדעתו ליישם את הדוקטרינה החברתית העתיקה בתנאי החיים המודרניים.
לאו השלושה-עשר מתייחס לקניין הפרטי כאחת מהזכויות הטבעיות של האדם, שהגנתה חיונית גם לכל חברה בת-קיימא; מצד שני, באחת מהפסקאות המוכרות ביותר של האנציקליקה, הוא מחייב להגביל מתוך שיקולים מוסריים את פעילותם החופשית של כוחות השוק בכלכלה הקפיטליסטית:
כתרופה לחולשתו של העובד הבודד מול מעסיקו, האפיפיור המליץ על התאגדותם של העובדים ועל ניהול משא ומתן קיבוצי בין העובדים למעסיקים.
הוא גם הזכיר לבעלי הרכוש את חובתם המוסרית לחלוק מהונם להטבת חייהם של מעוטי היכולת הכלכלית.
Rerum novarum ראויה לציון כמסמך המתאר בבהירות את מצב העניים העירוניים במאה ה-19, ומאשים בסבלם את המחסור במגבלות על רדיפת הממון בכלכלה הקפיטליסטית דאז.
חובות וזכויות ביחסי העובדים ובעלי ההון
החובות הבסיסיות של העובדים כלפי בעלי ההון שמעסיקים אותם, הם כדלקמן:
לבצע "במלואן ובנאמנות" את המשימות שהסכימו לקחת על עצמם בתמורה לשכר
להימנע, באופן אישי, מחבלה ברכוש או מתקיפת מעסיק במקום העבודה
להימנע, כצוות, מהתפרעות או מנקיטת אלימות מאורגנת
החובות הבסיסיות של בעלי ההון כלפי עובדיהם:
להעסיק כל אחד מהם בעבודה המתאימה לכוחו, למינו ולגילו
לכבד את העובדים ולא להתייחס אליהם כאל עבדים
לאו השלושה-עשר חשב, שזהו תפקידה של הכנסייה לעורר את מצפונם של בעלי ההון והעובדים – בעוד האמצעי לכך הוא להזכיר להם את מחויבויותיהם החברתיות ואת זכויות הזולת שעליהם לכבד.
ב-Rerum novarum מוזכרים מספר עקרונות יסוד, שיישומם נועד לקדם סדר חברתי צודק.
בסעיף 20 של האנציקליקה, לאו השלושה-עשר מציין, ש"לפי ההיגיון הטבעי והפילוסופיה הנוצרית, העבודה למען רווח [פרנסה] ראויה לשבח, ולא מבישה, בעבור האדם, מאחר שהיא מאפשרת לו להתקיים בכבוד".
האפיפיור גם מזכיר, שהעובד, ככל אדם, ראוי לכבוד, כי בהתאם להשקפת העולם הדתית, אף הוא נברא בצלם אלוהים וניחן ברצון חופשי ובנפש אלמותית.
ההנחיות לשמירת כבוד האדם במקום עבודתו הן כדלקמן:
האדם צריך ליהנות מהפסקות בעבודה כדי לעבוד את אלוהיו, ויש לתת לו מספיק פנאי מעבודה, כדי שיעמוד במחויבויותיו המשפחתיות
האדם צריך ליהנות מזמני מנוחה מעבודה, ואין לצפות ממנו לעבוד שעות ארוכות, שימנעו ממנו לישון מספיק
אין לדרוש מאדם לעבוד בתנאים בלתי-בטיחותיים, בהם הוא מצוי בסיכון שגופו יינזק
אין להכריח אדם לעבוד בתנאים בלתי-מוסריים, המסכנים את נשמתו
האדם צריך לקבל שכר הוגן ממעסיקו
שכר הוגן מוגדר ב-Rerum novarum כשכר המספיק לפחות לקיומו של העובד, אך לאו השלושה-עשר המליץ לשלם לו יותר מזה: סכום שיספיק לפרנסתם של העובד, אשתו וילדיו, וגם יאפשר לו לחסוך מעט כל פעם למען שיפור תנאי החיים שלו בעתיד.
האפיפיור ציין בנפרד את העבודות במכרות ובאוויר הפתוח בעונות שנה מסוימות, כמסוכנות לבריאות ומחייבות הגנה נוספת למי שמבצעים אותן.
בנוסף, הוא גינה את העסקת הילדים כהפרעה לחינוכם ולהתפתחותם.
אף על פי שלאו השלושה-עשר לא המליץ על שיטת משטר כזו או אחרת, הוא הציג מספר עקרונות חברתיים, שאמורים להנחות את המדינה תחת ממשל טוב.
העיקרון העליון לדעתו היא טובת הכלל, שצריכה להיות המטרה הסופית של המדינה.
האפיפיור הדגיש, שכל אזרח ישר תורם לטובת הכלל בדרכו, ושתרומתו של כל אחד חשובה; לכל בני האדם יש מידה שווה של כבוד, בלי קשר למעמדם החברתי, וממשל טוב מחויב להגן על הזכויות של כל אזרחי המדינה.
לאו השלושה-עשר התנגד לפגיעה בזכות לקניין פרטי, אף של העשירים, שכן לדעתו להכריח אדם לחלוק מהונו או מרכושו יהיה שקול לגנבה.
האפיפיור ראה צורך להדגיש את חשיבות מוסד המשפחה במתכונתה המסורתית, ולהגן על עצמאותה בתחומי החינוך והחלטות כלכליות שנוגעות אליה; הוא עשה זאת כדי לשלול רעיונות סוציאליסטיים של פיקוח ממלכתי על תפקידיה המסורתיים, העברת חלקם למדינה והגבלת עצמאותו הכלכלית של מפרנס המשפחה.
"Rescue Me" (בעברית: "תַּצִּילוּ אוֹתִי") הוא סינגל של הזמרת-יוצרת האמריקאית מדונה, מתוך אלבום האוסף הראשון שלה, The Immaculate Collection.
השיר יצא לאור ב-26 בפברואר 1991, כסינגל השני מתוך האלבום, על ידי חברות התקליטים האחים וורנר וסייר רקורדס.
השיר בדומה לשיר "This Used to Be My Playground", נכתב והופק על ידי מדונה ושפ פטיבון.
השיר הוא שיר בסגנון הדאנס-פופ, המשלב בתוכו גם את סגנון הגוספל וגם את סגנון מוזיקת ההאוס.
כמו כן, נמכר השיר בממלכה המאוחדת בלמעלה מ-134,764 בסך הכול.
מחוץ לארצות הברית, הבי-סייד של השיר הוא השיר "Spotlight", שלקוח במקור מתוך אלבום הרמיקס, You Can Dance.
מקוםתאריםמכירותארצות הברית (RIAA)זהב500,000הממלכה המאוחדת (BPI)134,764יפן (Oricon Charts)14,510
Resurrection (בעברית: תחיית המתים) הוא אלבום האולפן השישי של הזמרת-יוצרת האמריקאית, אנסטייז'ה.
האלבום יצא לאור ב-2 במאי 2014, על ידי חברת התקליטים BMG.
זהו אלבומה המקורי הראשון של הזמרת מאז 2008 והפעם הראשונה בה היא הוציאה אלבום מאז ההתמודדות שלה עם סרטן השד בפעם השנייה.
האלבום זכה להצלחה באירופה כאשר הגיע לחמישייה הפותחת באיטליה, גרמניה, ספרד ושווייץ ולעשירייה הפותחת בהולנד ובריטניה.
אנסטייז'ה יצאה לסיבוב הופעות שיווקי באירופה כדי לקדם את הסינגל הראשון מהאלבום "Stupid Little Things".
בנוסף בתחילת אוקטובר אותה שנה היא יצאה לסיבוב ההופעות "Resurrection Tour" על מנת לקדם את האלבום כולו.
בנוסף לכך, היא הוציאה עוד שני סינגלים מהאלבום: "Staring at the Sun" והשיר "Lifeline", אשר יצא כסינגל באיטליה בלבד.
Reputation Stadium Tour Surprise Song Playlist הוא אלבום אוסף של הזמרת-יוצרת האמריקאית טיילור סוויפט, שיצא בפורמט של הזרמת מוזיקה בלבד.
אלבום האוסף יצא לאור ב-30 בנובמבר 2018, על ידי חברת התקליטים ביג משין רקורדס.
אורכו של האלבום הוא שלוש שעות והוא מכיל את מיטב שיריה של סוויפט.
לאור ההצלחה חסרת התקדים של "Reputation Stadium Tour", הוציאה סוויפט את אלבום האוסף הזה.
בשנת 2017 הוציאה סוויפט את האלבום המצליח Reputation, שהפך לאחד מהאלבומים המצליחים ביותר בכל הזמנים, כאשר נמכר בשבוע אחד בלמעלה מ-1.2 מיליון עותקים בארצות הברית בלבד, והיה לאחד מהאלבומים הבודדים בהיסטוריה שהצליחו לעשות זאת.
בעולם, נמכר האלבום בלמעלה משני מיליון עותקים בשבוע צאתו, תוך שבין רגע הפך לאלבום הנמכר השני ביותר בשנת 2017 ולאחד מהאלבומים הנמכרים ביותר של העשור השני של המאה ה-21.
בהמשך, יצאה לסיבוב ההופעות העולמי "Reputation Stadium Tour", שגרף 345.7 מיליון דולר ונחשב לאחד מסיבובי ההופעות הרווחיים והמצליחים ביותר בכל הזמנים ולסיבוב ההופעות המצליח ביותר של אישה בשנת 2017. כמו כן, הפך לסיבוב ההופעות הרווחי ביותר בכל הזמנים מהכנסות שנצברו בארצות הברית ואמריקה הצפונית.
מדינהתאריך יציאהפורמטחברת תקליטיםמקורכלל העולם30 בנובמבר 2018הזרמת מוזיקה • הורדה דיגיטליתביג משין
Resident Evil 7: Biohazard (בתרגום מילולי לעברית: האויב שבפנים 7: סכנה ביולוגית) הוא משחק אימה והישרדות, שפותח והופץ על ידי חברת "קאפקום" היפנית ויצא לאור בשנת 2017 לקונסולות המחשב האישי, Playstation 4 (בעל האפשרות לשחק עם מכשיר המציאות המדומה) וקונסולת ה-Xbox One.
בשנת 2018 המשחק יצא לקונסולת ה-Nintendo Switch (רק לבעלי משתמש יפני).
זהו המשחק התשיעי בסדרת "Resident Evil" והראשון שמשתמש במשחקיות של "גוף ראשון".
הפעם, בשונה מרוב המשחקים הקודמים בסדרה, המשחק אינו משחק אקשן אלא הישרדות ואימה.
הפרוטגוניסט הוא אית'ן וינטרס שיוצא להחזיר את אשתו האובדת מיה מידיהם של משפחת בייקר, שנדבקו בנגיף שהפך אותם למפלצתיים.
השחקן שולט באית'ן וינטרס מנקודת מבט של גוף ראשון (דהיינו, השחקן רואה את העולם דרך עיניו של אית'ן) בזמן חיפושיו אחר אשתו בביתם של משפחת בייקר.
אף על פי שאית'ן הוא אזרח פשוט ללא ידע בלחימה, הוא מצטייד במהלך המשחק באקדחים, רובי ציד, להביור, פצצות ומסור שרשרת במלחמתו במשפחת בייקר, שנדבקה בווירוס שמקורו בפטריה מוחית שיוצרת סוג מיוחד וקטלני של "עובש".
אית'ן מסוגל לחסום התקפות כדי לצמצם בנזק.
בחלק נרחב במשחק, השחקן נרדף על ידי בני משפחת בייקר, אותם אפשר להאט באופן זמני או להתחמק מהם בעזרת שיטות התגנבות ובריחה.
בניגוד למשחקים "Resident Evil 5" או "Resident Evil 6", המשחק מציג אלמנטים של אימה והישרדות מאשר אקשן.
מערכת החפצים במשחק עושה שימוש במשבצות, כאשר לאית'ן בתחילת המשחק ישנן 12 משבצות פנויות בהן הוא יכול לאגור חפצים ונשק שהוא מוצא במהלך המשחק, אך בהמשך ישנה אפשרות להוסיף עוד מקום.
ישנם חפצים שתופסים משבצת אחת ואחרים שתי משבצות.
ישנה אפשרות לבחירה מהירה בין כלי נשק באמצעות הקצאתם למקום מיוחד.
בחדרי השמירה הפזורים בבית ישנם ארגזי אחסון שבהם ניתן לשמור חפצים כדי לפנות מקום.
ניתן גם לשלב בין חפצים שונים (לדוגמה, עשבי מרפא יחד עם נוזל כימי יכולים לייצר תרופה).
בנוסף ללחימה, השחקן יצטרך לפתור חידות שונות בבית משפחת בייקר כדי להצליח להימלט.
החידות כוללות דלתות נסתרות שניתנות לפתיחה בעזרת שימוש בטכניקות של אור וצל ומנעולים שדורשים מספר חפצים בסדר מסוים על מנת להיפתח.
בחדרי השמירה ישנו מכשיר הקלטה שדרכו ניתן לשמור את המשחק.
בגרסת הקושי הקשה ביותר השימוש במכשיר מוגבל וניתן לתפעול בעזרת מציאת מספר מוגבל של קלטות שמע הפזורות ברחבי הבית.
בנוסף, ישנם בבית מכשירי וידאו ובמהלך המשחק השחקן יימצא קלטות וידאו ובעזרת המכשיר יציג אותן, הקלטות חושפות בפני השחקן סיפורי צד של חלק מדמויות המשנה ועוזרות לו לפתור חידות שונות בבית.
בגרסת ה-Playstation 4 ישנה אפשרות לשחק עם משקפי המציאות המדומה של סוני.
העלילה נכתבה לפי הסדר וכוללת את עלילת המשחק הראשי ואת עלילת שלוש ההרחבות המרכזיות.
בשנת 2014 מתחוללת סופת הוריקן באזור דולבי שבלואיזיאנה.
זואי בייקר צופה בחדשות בזמן שאביה נכנס עם ניצולה נוספת (הניצולה הקודמת הייתה אישה בשם מיה).
הניצולה היא ילדה חסרת הכרה שאותה ג'ק מצא בחוף ומבקש מזואי להלביש אותה בבגדים יבשים.
כאשר זואי מתקרבת אל הילדה, היא מתעוררת ואומרת לה שמשפחתה שייכת לה עכשיו.
לפתע, האורות בבית כבים וזואי מגיעה לחדר האמבטיה ומותקפת על ידי אמה, מרגריט שמפצירה בה "לקבל את מתנתה" של הילדה.
אביה של זואי, ג'ק נכנס, מנטרל את מרגריט ומפציר בזואי להשיג חבל.
זואי מצליחה להשיג חבל ובדרכה חזרה מבחינה שגם אביה איבד את שפיותו ודוקר את עצמו בחזה כאות לנאמנותו לילדה המסתורית.
זואי מצליחה לברוח מאביה ומבחינה בו גורר את לוקאס, אחיה של זואי בכוחניות כדי שיפגוש את הילדה החדשה ויקבל את "מתנתה".
זואי מגיעה לסלון ורואה שמרגריט מחפשת אחריה.
זואי מנסה לברוח, אבל מרגריט תופסת אותה ובשארית שפיותה נותנת לזואי את מפתחות הרכב על מנת שזאת תימלט ותזעיק עזרה.
מכאן לשחקן יש שתי אפשרויות לסיום ההרחבה:
הסיום הרע - בו זואי מנסה לברוח מהבית בעזרת המכונית מהחנייה, אבל רואה את הילדה ששמה הוא אוולין מולה.
ג'ק תופס את ידה של זואי ומכה אותה בגלל התנהגותה החצופה.
באפילוג מוצגת תמונה שלמה של משפחת בייקר (כולל זואי) יחד עם אוולין ונכתב שזהו רק תרחיש אחד שדרכו הסיפור היה יכול להסתיים ושלפעמים רק צעד אחד קטן יכול לשנות הכל.
הסיום הטוב והאמיתי (שמוביל למשחק הראשי) - בו זואי בורחת לקראוון שלה ומוצאת את מיה חסרת ההכרה על הרצפה.
זואי מוצאת פתק על השולחן אותו מיה כתבה ובו כתוב שהיא מודה להם על ההצלה, מספרת להם על הילדה אוולין ועל הדרך לסנתז נוגדן לנגיף.
לאחר הקריאה, זואי שומעת את קולה של אוולין ומסתובבת.
בבוקר שלמחרת זואי מתעוררת ומתיישבת לארוחת בוקר עם משפחתה, חושבת שכל אירועי אמש היו בסך הכל חלום רע.
ראייתה של זואי נעשית מטושטשת והיא רואה את אוולין עומדת למולה ואומרת "שלום אחותי".
באפילוג נכתב שבשלוש השנים הקרובות זואי תילחם על חייה מול משפחתה שהפכה לרצחנית ותחפש אחר המרכיבים לנוגדן שמיה הזכירה בפתק.
בנוסף, רעבם של המשפחה לבשר אדם גודל ומצבה הפיזי של אוולין מתדרדר.
לבסוף, זואי תפגוש באית'ן, בעלה של מיה שהוא התקווה הטובה ביותר שלה למציאת הנוגדן.
בשנת 2017, קלנסי ג'רוויס הוא צלם בתוכנית רשת בשם "תניני הביוב" (Sewer Gators), החוקרת תופעות על טבעיות.
קלנסי מגיע אל בית משפחת בייקר יחד עם המפיק אנדריי סטריקלנד והמנחה פיטר ולקן במטרה לצלם פרק חדש לתוכנית.
בהגיעם לבית, אנדריי מסביר לשניים שיושביו נעלמו במסתוריות לפני שלוש שנים.
לאחר שנכנסו לבית, אנדריי נעלם ופיטר מוצא ידית שפותחת דלת נסתרת למרתף.
לאחר שפיטר וקלנסי יורדים למרתף, הם מוצאים את גופתו של אנדריי ומיד מותקפים על ידי ג'ק בייקר.
קלנסי מתעורר כשהוא ופיטר קשורים לכיסאות.
ג'ק מופיע ולוקח איתו את פיטר, מסביר שהוא רוצה "שפיטר יכיר חבר שלו" (מפלצת עובש נוספת).
רגע לפני כן, פיטר מצליח לשחרר את קלנסי וקלנסי צריך להילחם בג'ק ובמפלצות עובש עד אור הבוקר.
בסופו של הלילה, קלנסי נלכד בשנית ומועבר לחדר השינה, שם הוא נקשר למיטה.
מרגריט נכנסת לחדר ומביאה לו אוכל (חלקי גופות).
כאשר מרגריט עוזבת, קלנסי עושה שימוש בשלל חפצים בחדר במטרה לפתוח דלת סתרים שתוביל אותו החוצה, אך בכל פעם שמרגריט עומדת להיכנס בחזרה לחדר, הוא מחזיר את החדר לקדמותו וחוזר לשכב במיטה כאילו לא קרה דבר.
בסוף, קלנסי מצליח לברוח, אך מרגריט תוקפת אותו.
קלנסי מצליח להאט אותה בעזרת דקירתה עם סכין ובורח.
לאחר בריחתו ממרגריט, קלנסי נלכד על ידי לוקאס.
קלנסי מתעורר בחדר חשוך כשידיו קשורות למכשירי עינויים.
קלנסי רואה למולו שולחן ומעבר לו אדם בשם הופמן עם שק על ראשו שגם מחובר לאותם המכשירים.
במערכת הכריזה, לוקאס מספר לשניים שעליהם להתחרות אחד בשני במשחק "בלאק ג'ק" ושבמידה ואחד מהם יפסיד, הוא יחושמל למוות.
קלנסי מצליח לנצח את הופמן, שלבסוף מת מכמות החשמל שזרמה בגופו.
לוקאס, שלא רוצה לסיים את הערב, משתלט על גופו של הופמן (בדומה למריונטה) ומשחק נגד קלנסי, שמנצח בשנית.
בסופו של דבר, לוקאס מעביר את קלנסי לחדר אחר בבית.
קלנסי מועבר אל חדר אחר ורואה למולו עוגת יום הולדת.
לוקאס מסביר לו שהוא עומד לחגוג יום הולדת ושעליו להשיג נרות לעוגה.
לאחר שקלנסי משיג את הנרות ומדליק אותם על העוגה, מתברר שבתוך העוגה יש דינימט שמתפוצץ ומעלה את החדר באש.
קלנסי עולה בלהבות ונשרף למוות בזמן שלוקאס צוחק במערכת הכריזה.
בסופו של דבר, מלכודת "יום ההולדת" צולמה על ידי קלנסי ובהמשך, אית'ן ימצא את הקלטת ויעזר בה כדי לנצח את לוקאס, שינעל אותו באותו חדר עם אותו התרחיש.
ביוני 2017, אית'ן וינטרס מקבל מאשתו מיה, שנעדרה לפני כשלוש שנים ונחשבת למתה הודעה ובה היא מבקשת שיבוא לדולבי שבלואיזיאנה כדי להחזיר אותה הביתה.
אית'ן מוצא את מיה, כלואה בתוך מרתף בבית נטוש ומשחרר אותה.
במהלך בריחתם, מיה נעשית אלימה ומתחילה לתקוף את אית'ן, מה שגורם לאית'ן להרוג אותה באקט של הגנה עצמית.
הטלפון מצלצל ואישה בשם זואי מדריכה את אית'ן להגיע לעליית הגג כדי לצאת מהבית.
אולם, מיה שחזרה לחיים תוקפת את אית'ן בשנית וכורתת את כף ידו.
אית'ן הורג את מיה בשנית ולפתע מותקף על ידי ג'ק בייקר, אבי המשפחה ומאבד את הכרתו.
בעודו מעולף, זואי משדכת את ידו של אית'ן בחזרה ואית'ן מתעורר ומוצא את עצמו בארוחה משפחתית סביב ג'ק בייקר, אשתו מרגריט, בנם לוקאס ואישה זקנה המרותקת לכיסא גלגלים.
אית'ן מצליח לברוח, אך נרדף ברחבי הבית על ידי ג'ק, שתוקף אותו ומציג יכולת החלמה מהירה מפציעות.
בהגיעו למרתף הבית, אית'ן נחשף למפלצות קטלניות המורכבות מעובש.
בשיחת טלפון, זואי מספרת לאית'ן שהיא בתו של ג'ק ושכל משפחתה ומיה נדבקו בנגיף, אך יכולים להחלים ממנו בעזרת נוגדן מיוחד.
אית'ן עושה את דרכו לבית הישן שעל האגם כדי למצוא את המרכיבים לנוגדן, הורג את מרגריט ומקבל חזיונות שבהן ילדה קטנה מאיימת עליו להתרחק משם.
לוקאס לוכד את זואי ומיה ומאלץ את אית'ן להשתתף "במשחק" סדיסטי שהוא יצר כדי לשחרר אותן ולהשיג את המרכיבים לנוגדן.
אית'ן מצליח לנצח במשחק של לוקאס (בעזרת צפייה בקלטת של קלנסי ג'רוויס) ומשחרר את שתי הנשים, וזואי מצליחה לסנתז שתי מנות נוגדן בעזרת המרכיבים שאית'ן אסף.
בדרכם החוצה, ג'ק, שעבר שינוי צורה, מתקיף את אית'ן והאחרון נאלץ להזריק לו מנה אחת של נוגדן, מה שמשאיר את אית'ן עם מנה אחת.
בנקודה זאת לשחקן ניתנת הבחירה האם לרפא את זואי או את מיה.
בחירה בזואי משאירה את מיה שבורת הלב מאחור, אף על פי שאית'ן מבטיח להזעיק עזרה.
במהלך בריחתם על סירה, זואי מספרת לאית'ן שמשפחתה נדבקה לאחר שמיה הגיעה לביתם עם ילדה בשם אוולין לאחר שהשתיים נסחפו מספינה טובעת.
אוולין מגלה על בריחתם של השניים, הורגת את זואי ומפילה את אית'ן מהסירה.
בחירה במיה גורמת לזואי הכועסת להיפרד מהשניים, אף על פי שאית'ן מבטיח להזעיק עזרה.
במהלך בריחתם על סירה, השניים מותקפים על ידי אחת ממפלצות העובש של אוולין ומתרסקים על הספינה שדרכה אוולין ומיה הגיעו.
מיה מתעוררת ומתחילה לחפש בספינה אחר אית'ן וחווה חזיונות על אוולין שמתייחסת למיה כאל אמה.
זכרונה של מיה חוזר אליה והיא נזכרת שהיא הייתה סוכנת של ארגון בשם "The Connections" המייצר נשק ביולוגי ויצר את אוולין למטרה זו.
משימתם של מיה ושל סוכן נוסף בשם אלן דורני הייתה ללוות את אוולין למתקן ניסויים של החברה על גביי ספינה, אך במהלך סופת הוריקן אוולין הצליחה לברוח ולהרוג את צוות הספינה ואת אלן בעזרת כוחותיה.
בסופו של דבר, הספינה טובעת ומיה ואוולין נסחפות ונמצאות על ידי ג'ק בייקר.
בהווה, מיה מצליחה למצוא את אית'ן ונותנת לו מבחנה עם החומר הגנטי של אוולין.
אם אית'ן בחר להציל את מיה, היא מצליחה להתנגד לשליטה של אוולין מספיק זמן בשביל לנעול את אית'ן מחוץ לספינה וכך להציל אותו.
אם אית'ן בחר להציל את זואי, מיה נכנעת לכוחה של אוולין ומתקיפה את אית'ן בשנית, אית'ן נלחם בה והפעם הורג אותה באופן סופי.
אית'ן מגלה מעבדה סודית שנמצאת במפעל מלח סמוך לבית משפחת בייקר.
במעבדה אית'ן לומד שאוולין היא נשק ביולוגי בדמות ילדה בת עשר שבכוחה להשתלט על מוחם של אנשים בעזרת סוג של פטריה, דבר הגורם לאיבוד שפיותם של הקורבנות, שינויי צורה (מוטציות) וכוחות התחדשות.
אוולין, שכל חייה גדלה במתקן ניסויים, הייתה אובססיבית למשפחה משלה, אובססיה שגרמה לה להדביק את משפחת בייקר ולגרום למיה להביא את אית'ן אליה כדי שישמש לה כאבא.
לוקאס הוא היחידי שמחוסן מהשפעותיה של אוולין בגלל נוגדן שהוא קיבל מהחברה שייצרה אותה, בתמורה לכך שיתצפת עליה.
בעזרת הציוד במעבדה והחומר הגנטי של אוולין, אית'ן מצליח לסנתז רעלן שיכול להרוג את אוולין ועושה את דרכו חזרה אל הבית דרך המנהרות במפעל המלח.
אית'ן מצליח להתגבר על הזיותיה של אוולין ומזריק לה את הרעלן.
אוולין משנה את צורתה לצורת האישה הזקנה על כיסא הגלגלים (בעקבות חוסר בטיפול תרופתי רציף, הגדילה של אוולין הואצה) ולאחר מכן הופכת למפלצת עובש ענקית.
אית'ן נלחם באוולין בצורתה המפלצתית ובעזרת סיוע מכריס רדפילד וכוח התקיפה "בלו אמברלה" שהגיעו למקום, מצליח לנצח אותה באופן סופי בעזרת שימוש באקדח מיוחד.
כריס מחלץ את אית'ן ומיה (אם היא נשארה בחיים) ומעלה את שניהם על מסוק של חברת "בלו אמברלה".
הסוכן כריס רדפילד לוקח חלק בכוח התקיפה "בלו אמברלה" שצמח מתוך תאגיד "אמברלה" המקורי ותפקידו לאתר ולחסל כלי נשק ביולוגיים.
עלילת ההרחבה מתרחשת מיד בסיום המשחק.
צוותו של כריס מצליחים למצוא את מקום המעבדה של לוקאס וכריס שם פעמיו לשם.
בהגיעו למעבדה, כריס מגלה שלוקאס עבד עבור החברה "The Connections", החברה שייצרה את אוולין, אך החליט לרצוח את כל המדענים שעבדו איתו ותכנן לבגוד בארגון.
בדרכו למעבדה, כריס בטעות מפעיל את אחת המלכודות של לוקאס ולוקאס מצמיד לזרועו השמאלית של כריס פצצה שמופעלת עם טיימר.
כריס ממשיך בדרכו למעבדה ומנסה לחלץ סוכני "בלו אמברלה" אחרים שנלכדו, אך כולם נרצחים על ידי לוקאס.
בסופו של דבר, כריס מצליח לנתק את הפצצה מזרועו בעזרת שימוש בחנקן נוזלי.
לבסוף, כריס מצליח לאתר את לוקאס ויורה בו, אך לוקאס משנה את צורתו בעקבות חשיפתו לנגיף והופך למפלצת עובש.
כריס הורג את לוקאס ומצליח למנוע ממנו להעביר מידע על אוולין לגורם לא ידוע.
לאחר שהמשימה הושלמה, כריס חוזר לבסיס ומקבל שיחה דחופה.
ההרחבה ממשיכה את הסוף "האמיתי" של המשחק שבו אית'ן בוחר להציל את מיה.
זואי, שנשארה מאחור, מצליחה להגיע לכיוון הביצות, אך נכנעת לכוחה של אוולין והופכת לפסל עובש.
שני סוכני "בלו אמברלה" מוצאים אותה ומסיקים שהיא עדיין בחיים, אך שניהם מותקפים על ידי ג'ו בייקר, דודה של זואי ואחיו של ג'ק שחי בביצות ולא נדבק בנגיף של אוולין.
ג'ו מאמין שבלו אמברלה אחראיים למצבה של זואי, אך אחד החיילים ששרד מספר לג'ו שבבקתת עץ קרובה ישנה תרופה למצבה של זואי.
ג'ו עושה את דרכו לבקתה, משיג תרופה חלקית ומגלה שהחייל נרצח על ידי מפלצת.
ג'ו מצליח לברוח עם זואי הקפואה על סירה בדרכם אל בסיס "בלו אמברלה" הקרוב, אך הם נאלצים להמשיך את החיפוש ברגל.
מפלצת חזקה שג'ו קורא לה "איש הביצה" מופיעה ורודפת אחריהם לאורך הדרך.
ג'ו מגלה שהבסיס של "בלו אמברלה" נטוש ושהתרופה הועברה למקום אחר.
ג'ו עולה על סירה ופוגש באיש הביצה בשנית ומצליח למצוא את התרופה.
איש הביצה לוכד את זואי רגע לפני שג'ו מזריק לה את התרופה.
ג'ו רודף אחריהם אל תוך הביצות ומוצא את זואי בתוך כנסייה נטושה.
בפנים, ג'ו מותקף על ידי איש הביצה, שג'ו מבין שזהו אחיו ג'ק שגופו עבר שינוי צורה נוסף בעקבות הנגיף.
ג'ק מנטרל את ג'ו וזורק את גופו למי הביצה.
ג'ו נסחף סמוך לבית משפחת בייקר ומוצא עצמו באמצעו של קרב בין מפלצות העובש לחיילי "בלו אמברלה".
הוא מצליח לשים את ידו על כפפת תקיפה חדשנית של "אמברלה" ונכנס לבית המשפחה.
שם, הוא מצליח לחסל את ג'ק באופן סופי ולהזריק לזואי את התרופה, בדיוק בזמן שבו חיילי "בלו אמברלה" מגיעים וכריס רדפילד ביחד איתם.
כריס מבטיח לג'ו וזואי שהוא הגיע כדי לעזור וזואי מחלימה מהנגיף.
זואי מקבלת שיחה מאית'ן ומודה לו על שקיים את הבטחתו להזעיק עזרה.
למשחק שוחררו חמש חבילות הרחבה, חלקן בחינם וחלקן בתשלום.
חלק מהחבילות מציגות עוד נשקים ותרופות בהם השחקן יכול להשתמש, אחת מהן פותחת את רמת הקושי "Mad House" ("בית משוגעים") שזאת הרמה הכי קשה במשחק וחלק מציגות סיפורי צד שנועדו להרחיב את עלילת המשחק.
"שעת התחלה" היא גרסת ההדגמה למשחק.
עלילת הדמו עוקבת אחר פרוטוגניסט חסר שם שנחטף והתעורר בבית משפחת בייקר.
הפרוטגוניסט עושה דרכו ברחבי הבית במטרה למצוא דרך החוצה ונתקל בקלטת וידאו שמציגה את הגעתם של צוות "תניני הביוב" לבית ותקיפתם על ידי ג'ק בייקר.
מכאן, הדמו מציע מספר סופים אפשריים:
הפרוטגוניסט יכול להילכד על ידי ג'ק בייקר ולהתעורר לצד קלנסי ג'רוויס ופיטר ולקן.
סוף זה מחולק לשתיים, כאשר באחד קלנסי יצליח לברוח ובשני הוא ופיטר ימצאו את מותם.
הפרוטגוניסט יכול לנסות לברוח מהבית ולקבל שיחה מאישה לא ידועה (זואי בייקר) ולאחריה ג'ק יתקוף את הפרוטגוניסט.
סוף זה מחולק לשלושה חלקים, כאשר בכל חלק הפרוטגוניסט ואותה אישה מנהלים שיחה אחרת בטלפון.
סוף השיחה הוא זהה בכל שלושת החלקים: ג'ק תוקף את השחקן והמשחק נגמר.
הפרוטגוניסט מותקף על ידי מפלצת עובש והופך לאחת בעצמו.
הסוף האמיתי שכדי להשיגו, על השחקן לא להיפגע במשך כל הדמו ולברוח דרך אחד החלונות בבית.
הפרוטגוניסט מצליח לברוח מהבית ולדווח על התקרית למשטרה, אך השוטרים מוצאים באמתחתו סמים פסיכואקטיביים ולא מאמינים לסיפורו.
לא ידוע מה עלה בגורלו של הפרוטגוניסט לאחר מכן.
הרחבה למשחק שממשיכה את העלילה הראשית ובה השחקנים משחקים את דמותו של כריס רדפילד (דמות הפרוטגוניסט ברוב משחקי הסדרה הקודמים).
בהרחבה זו, כריס וצוותו שמים פעמיהם אל עבר המעבדה של לוקאס בייקר כדי למנוע ממנו להעביר מידע על אוולין לגורם שלישי.
בדרך, צוותו של כריס נלכד על ידי לוקאס במלכודות מוות שונות ועל כריס לחלצם לפני שיהיה מאוחר מידי.
ההרחבה שממשיכה את הסוף המקורי של המשחק (בו השחקן בחר להציל את מיה ולא את זואי).
זואי מנסה לברוח מבית משפחת בייקר, אך אוולין הופכת אותה לפסל עובש כנקמה.
לעזרתה מגיע דודה, ג'ו בייקר (אחיו של ג'ק) שמנסה למצוא תרופה למצבה במוצבים שצוות התקיפה של אמברלה הקים במתחם, תוך שהוא נלחם במפלצת עובש אותה הוא מכנה "איש הביצה".
תיעודים חסויים - חלק 1
חבילת ההרחבה מוסיפה שני סיפורים למשחק ומצב משחק מיוחד שנקרא "אית'ן חייב למות".
החלק הראשון, שנקרא בשם "סיוט" ובו השחקן שולט על קלנסי ג'רוויס שמנסה להילחם במפלצות עובש ובג'ק בייקר ולשרוד עד אור הבוקר.
החלק השני נקרא "חדר שינה" והוא מציג שוב את קלנסי, הפעם נעול בחדר שינה ועליו לברוח ממרגריט שמנסה להאכילו בחלקי גופות.
במצב המשחק "אית'ן חייב למות", השחקן מגלם את אית'ן וינטרס שצריך למצוא דרך לברוח מבית משפחת בייקר ולהילחם בגל של מפלצות עובש ובצורה מפלצתית של מרגריט בייקר.
אית'ן יכול להיעזר בקופסאות עץ שתכולתן היא אקראית ומשתנה בכל פעם שהשחקן מתחיל את המשחק מחדש.
תיעודיים חסויים - חלק 2
חבילת ההרחבה מוסיפה שני סיפורים למשחק ומשחקון בשם "יום הולדת 55 לג'ק".
בחלק הראשון, שנקרא "21" השחקן מגלם את קלנסי הקשור למכשירי עיוניים ועליו לנצח אדם בשם הופמן במשחק של בלאק ג'ק, אחרת הוא ימצא את מותו על ידי לוקאס בייקר.
החלק השני, שנקרא "בנות" משמש כפרולוג לעלילת המשחק ומספר איך משפחת בייקר פגשה את מיה ואוולין וכיצד הטירוף התחיל.
במשחקון "יום הולדת 55 לג'ק", השחקן שולט במיה וינטרס ועליו להרוג מפלצות עובש במטרה להוציא מהם אוכל, אותו עליה לתת לג'ק לכבוד יום הולדתו.
בעלה של מיה הנעדרת המקבל ממנה הודעה ויוצא בעקבותיה לדולבי שבלואיזיאנה כדי להשיבה הביתה, ובדרך נאלץ להילחם בבני משפחת בייקר שעברו שינוי גנטי בעקבות נגיף שהם נדבקו בו.
לאית'ן אין רקע בלחימה, אך במהלך המשחק הוא נעזר רבות באקדחים, רובים וכלי נשק שונים ומציג סיבולת גבוהה לכאב.
בסוף "האמיתי" של המשחק מצליח להביס את אוולין ולברוח עם מיה בעזרתם של כריס רדפילד וכוח התקיפה "בלו אמברלה".
בסוף "הרע", אית'ן מנצח את אוולין בעזרת כריס רדפילד ומחולץ על ידי "בלו אמברלה" לבדו.
דמות תומכת/אנטגוניסט משני שבעברה עבדה ללא ידיעתו של אית'ן בתור סוכנת עבור "The Connections", חברה שעסקה ביצירה ובפיתוח של נשק ביולוגי וייצרה את אוולין (היא סיפרה לו שהיא עובדת כאו-פר מעבר לים).
מיה שימשה כסוכנת של הארגון יחד עם הסוכן אלן דורני.
השניים התבקשו להעביר את אוולין למעבדה אחרת של הארגון בעזרת הפלגה על סיפון הספינה "האנאבל".
אולם, במהלך ההפלגה בעקבות סופת הוריקן, אוולין הפכה ללא יציבה, הצליחה לברוח משני הסוכנים והרגה את צוות הספינה.
בסופו של דבר אלן מת ואוולין ומיה נסחפו לחופי דולבי, שם הן נמצאו על ידי ג'ק בייקר.
בבית, היא נדבקה על ידי אוולין בנגיף ובעקבות זאת נעדרה שלוש שנים ונחשבה למתה.
אוולין, שרצתה שמיה תהיה אמה, גרמה למיה לשלוח הודעה לאית'ן בעזרת כוחותיה, על מנת שהוא יגיע וישמש לה כאבא.
במהלך המשחק מיה נלחמת באוולין ומנסה להתנגד לכוחותיה, אך מאבדת שליטה ותוקפת את אית'ן מספר פעמים.
אם השחקן בוחר להזריק את הנוגדן למיה, היא ואית'ן ניצלים בעזרתו של כריס רדפילד וכוח התקיפה "בלו אמברלה".
אם השחקן בוחר להציל את זואי, מיה נכנעת לכוחה של אוולין ואית'ן הורג אותה באופן סופי.
נשק ביולוגי שעוצב בדמות ילדה בת עשר ודמות האנטגוניסט הראשית במשחק.
אוולין נוצרה על ידי ארגון מחתרתי בשם "The Connections" שמפתח נשק ביולוגי למטרת לחימה.
כוחותיה של אוולין מתבטאים בשליטה מוחית ויצירת מפלצות בעזרת סוג מיוחד של עובש.
אוולין גדלה כל חייה במעבדה ועברה ניסויים, מה שגרם לה להפוך לאדם מרוחק ואובססיבי למשפחה משלה.
במהלך ההפלגה על הספינה "האנאבל" היא מצליחה לברוח, להרוג את צוות הספינה ואת הסוכן אלן דורני.
היא ומיה נסחפות לחופי דולבי שם הן נמצאות על ידי ג'ק בייקר.
אוולין מדביקה את מיה ואת משפחת בייקר (מלבד זואי שמצליחה להתנגד) ומצווה עליהם לחטוף אנשים אקראיים במטרה להרחיב את "המשפחה".
בעקבות חוסר בטיפול תרופתי, אוולין מתבגרת במהירות ובמהלך המשחק הופכת לאישה זקנה שיושבת על כיסא גלגלים ועוקבת אחרי אית'ן ברחבי הבית, אך בחזיונות שבהם היא מופיעה היא מוצגת כילדה בת עשר.
נהרגת על ידי אית'ן בסוף המשחק.
מוצג כאדם פשוט וטוב לב שאוהב את משפחתו, אך בגלל הנגיף מפתח תיאבון לבשר אדם והתנהגות פסיכופתית וסאדיסטית.
ג'ק הוא אנטגוניסט משני במשחק הראשי והאנטגוניסט הראשי בהרחבה "סופה של זואי".
בעקבות הנגיף, ג'ק מפתח חוסן על אנושי ומסוגל להחלים במהירות מפציעות, לא משנה כמה חמורות הן (גם לאחר שגופו נחצה לשניים הוא חזר בריא ושלם לרדוף אחר אית'ן).
במהלך המשחק הוא עובר מספר שינויי צורה ומחוסל סופית על ידי ג'ו בהרחבה "סופה של זואי".
ג'ק הוא האדם שמצא את מיה ואוולין שנסחפו לחוף לאחר טביעת הספינה.
הוא משמש כקרב "הבוס" הראשון במשחק והקרבות איתו מתפרשים על פני מספר פעמים.
אישה טובת לב שאוהבת את בעלה וילדיה שנדבקה בנגיף.
בזכות הנגיף קיבלה את היכולת לשלוט על צבא חרקים קטלני.
מרגריט היא אנטגוניסט משני במשחק.
השינוי הנפשי שחל בה בעקבות הנגיף מתבטא ברצון אובססיבי "לטפל" באנשים אחרים ולהכין להם "ארוחות גורמה" (איברים אנושיים).
במהלך המשחק אית'ן מתעמת איתה בבית הישן על האגם והורג אותה במטרה לקחת ממנה את העששית שלה, דרכה אפשר לפתוח את החדר שבו נמצאים המרכיבים לנוגדן.
היא משמשת כקרב "הבוס" השני במשחק ולאחר מותה לא חוזרת בשנית.
בתם של ג'ק ומרגריט ואחותו של לוקאס.
זואי היא דמות תומכת במשחק הראשי ובהרחבה "סופה של זואי" ודמות הפרוטגוניסט בהרחבה "בנות".
בת המשפחה היחידה שאמנם גם נדבקה בנגיף, אבל הצליחה לשמור על צלם אנוש.
בניגוד לשאר בני המשפחה, זואי אינה מתגוררת בבית משפחת בייקר, אלא בקראוון בחצר הבית (מה שיכול להסביר כיצד הנגיף לא השתלט עליה במלואו) ונמנעת בקביעות מהיתקלות בבני משפחתה הסדיסטיים.
במהלך שלוש השנים שעברו מאז ההדבקה, ניסתה לעזור לקורבנות שמשפחת בייקר חטפו להימלט מהבית בעזרת הטלפונים ברחבי הבית, אך כולם מצאו את מותם (מלבד אחד שהצליח להימלט, אך המשטרה לא האמינה לו).
במהלך המשחק היא מסייעת לאית'ן דרך הטלפונים בבית למצוא מרכיבים לנוגדן ולברוח מהבית.
נחטפת על ידי לוקאס ביחד עם מיה ומשוחררת על ידי אית'ן.